n_a

Palikuwa na tajiri mmoja aliyejulikana kama Mzee Ngiri. Huyu mzee
alikuwa amekula chumvi nyingi. Alikuwa na wana kumi na watano na wake
watatu. Hapo awali, wakati Mzee Ngiri alikuwa barobaro mwenye nguvų,
banati wote waliokuwa na kazi katika kitongoji, walijitahidi kufa na
kupona ilikufunga ndoa na Ngiri. Alizaliwa katika familia iliyokuwa na
mali mingi si kaskazini si mashariki.. Ngiri aliendelea kuwa hulka yake,
ilizidi kuoza na kuozeana. Alizidi kulaza damu katika kila alichofanya
iwe ni, shughuli za shule au za chengoni. Hakujihusisha ndewe wala
sikio. Alipokamilisha chuo kikuu, alizoa alama kidinya. Lakini alizoea
maisha ya kupata vitu kwa hongo. Wavyele wake walifanya vivyo hivyo na
mwana wao.

  Aliajiriwa kama mhandisi wa ndege katika kampuni Fulani. Hapo ndipo
  Ngiri alianza kuonyesha maringo ya tausi. Alijulikana kote nchini
  kutokana na utajiri wa wavyele wake. Ihali njia hiyo haramu ya
  kuajiriwa, alilipwa fedha nyingi na kabla ya miaka miwili kusalia
  alikuwa tajiri. Alianza kunenepa. Alinunua ghorofa mbalimbali na
  akazidi kutajirika.

  Siku moja Ngiri alikuwa kwenye klabu, alipokutana na binti mrembo,
  aliyekuwa na macho ya gololi na kiuno kilichokuwa na umbo nzuri. Ngiri
  alijiahidi kuwa atafunga ndoa naye. Hakuwa amenena uongo, kwa sababu
  baada ya juma mbili, ilifanyika vivyo hivyo. Walikuwa vyema kimaisha
  kwa vile Ngiri alikuwa na fedha, wasichana na nyumba nyingi. Walijua
  maisha yao Ngiri alianza kwenda klabu kila alipopata fedha,
  angenunulia wenzake pombe ya bei ghali ili kuonyesha utajiri wake.

  Vile mke aligundua, alimuuliza. Waligombana kana kwamba majirani
  wangeenda kuwatenganisha. Punde si punde waja wale walitalikizana na
  Ngiri kumuoa mke wa pili. Ilifanyika vivyo hivyo na mke wake wa pili,
  magombano baada ya magombano na cheche za matusi. Waliachana na mke
  wake kwenda na wana wao. Baada ya siku chache, Ngiri alioa tena ilhali
  mambo yalikuwa yamebadilika, Ngiri hakuwa tajiri na baba sukari
  alivyojulikana na wengi.

  Alifuja mali kwa pombe na kuishi maisha ya ufukara. Wavyele wake
  walikuwa wamekata kamba hivyo basi hakuwa na msaada be wala te. Ndipo
  nilipogundua cha mlevi huliwa na mgema.